text: Ild i fabrik ved Varde
  28 februar 2014 kl. 06.00
  Der udbrød i aftes brand hos Flensted i Skovlund nord for Varde.
  Kort før kl. 20 udbrød der i aftes brand hos Flensted i Skovlund.
  Fabrikken laver bl.a. pommes fritter, og det var i friture-afdelingen, branden opstod.
  Brandvæsenet kom med mange mænd, fordi man frygtede, at ilden ville brede sig fra friture-afdelingen og videre til andre afdelinger.
  Det lykkedes brandvæsenet at forhindre branden i at brede sig, men ilden brændte hul i taget.
  Branden var slukket kl. 23.30.
  Der var mennesker på arbejde, da branden udbrød, men ingen kom noget til, oplyser politiet til TV SYD.
  I dag skal politiets teknikere fastlægge årsagen til branden.
  